CELEX: 32018R2016
Language: el
Date: 2018-12-18 00:00:00
Title: Εκτελεστικός κανονισμός (ΕΕ) 2018/2016 της Επιτροπής, της 18ης Δεκεμβρίου 2018, για την έγκριση της διάθεσης στην αγορά αποφλοιωμένων σπόρων Digitaria exilis ως παραδοσιακού τροφίμου από τρίτη χώρα, σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ)

19.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 323/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/2016 ΤΗΣ ΕΠΙΤΡΟΠΗΣ
         της 18ης Δεκεμβρίου 2018
         για την έγκριση της διάθεσης στην αγορά αποφλοιωμένων σπόρων Digitaria exilis ως παραδοσιακού τροφίμου από τρίτη χώρα, σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 15 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά της Ένωσης. Παραδοσιακά τρόφιμα από τρίτη χώρα είναι νέα τρόφιμα που ορίζονται στο άρθρο 3 του κανονισμού (ΕΕ) 2015/2283.
                  
               
                     (2)
                  
                  
                     Δυνάμει του άρθρου 8 του κανονισμού (ΕΕ) 2015/2283 εκδόθηκε ο εκτελεστικός κανονισμός (ΕΕ) 2017/2470 της Επιτροπής (2), ο οποίος θεσπίζει ενωσιακό κατάλογο εγκεκριμένων νέων τροφίμων.
                  
               
                     (3)
                  
                  
                     Σύμφωνα με το άρθρο 15 παράγραφος 4 του κανονισμού (ΕΕ) 2015/2283, η Επιτροπή είναι αρμόδια να αποφασίσει για την έγκριση και τη διάθεση παραδοσιακού τροφίμου από τρίτη χώρα στην αγορά της Ένωσης.
                  
               
                     (4)
                  
                  
                     Στις 23 Ιανουαρίου 2018 η εταιρεία Obà Food Srl. («ο αιτών»), κοινοποίησε στην Επιτροπή την πρόθεσή του να διαθέσει στην αγορά της Ένωσης αποφλοιωμένους σπόρους Digitaria exilis (Kippist) Stapf («φόνιο») ως παραδοσιακό τρόφιμο από τρίτη χώρα κατά την έννοια του άρθρου 14 του κανονισμού (ΕΕ) 2015/2283. Ο αιτών ζητεί να μπορούν να καταναλώνονται οι αποφλοιωμένοι σπόροι Digitaria exilis (Kippist) Stapf ως έχουν ή ως συστατικό τροφίμων από τον γενικό πληθυσμό.
                  
               
                     (5)
                  
                  
                     Τα τεκμηριωμένα στοιχεία που προσκόμισε ο αιτών αποδεικνύουν ότι οι αποφλοιωμένοι σπόροι Digitaria exilis (Kippist) Stapf έχουν ιστορικό ασφαλούς χρήσης σε χώρες της Δυτικής Αφρικής, κυρίως στη Γουινέα, τη Νιγηρία και το Μάλι.
                  
               
                     (6)
                  
                  
                     Σύμφωνα με το άρθρο 15 παράγραφος 1 του κανονισμού (ΕΕ) 2015/2283, στις 28 Φεβρουαρίου 2018 η Επιτροπή διαβίβασε την έγκυρη κοινοποίηση στα κράτη μέλη και στην Ευρωπαϊκή Αρχή για την Ασφάλεια των Τροφίμων («η Αρχή»).
                  
               
                     (7)
                  
                  
                     Τα κράτη μέλη ή η Αρχή δεν υπέβαλαν στην Επιτροπή δεόντως αιτιολογημένες αντιρρήσεις ως προς την ασφάλεια, όσον αφορά τη διάθεση στην αγορά της Ένωσης αποφλοιωμένων σπόρων Digitaria exilis (Kippist) Stapf, εντός της προθεσμίας τεσσάρων μηνών που προβλέπεται στο άρθρο 15 παράγραφος 2 του κανονισμού (ΕΕ) 2015/2283.
                  
               
                     (8)
                  
                  
                     Συνεπώς, η Επιτροπή θα πρέπει να εγκρίνει τη διάθεση στην αγορά της Ένωσης αποφλοιωμένων σπόρων Digitaria exilis (Kippist) Stapf και να επικαιροποιήσει τον ενωσιακό κατάλογο νέων τροφίμων.
                  
               
                     (9)
                  
                  
                     Επομένως, ο εκτελεστικός κανονισμός (ΕΕ) 2017/2470 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Οι αποφλοιωμένοι σπόροι Digitaria exilis (Kippist) Stapf, όπως καθορίζονται στο παράρτημα του παρόντος κανονισμού, περιλαμβάνονται στον ενωσιακό κατάλογο εγκεκριμένων νέων τροφίμων που έχει θεσπιστεί με τον εκτελεστικό κανονισμό (ΕΕ) 2017/2470.
            
            
               2.   Η εγγραφή στον ενωσιακό κατάλογο που αναφέρεται στην παράγραφο 1 περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
            
         
         
            Άρθρο 2
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:
            
                        (1)
                     
                     
                        Η ακόλουθη καταχώριση προστίθεται στον πίνακα 1 (Εγκεκριμένα νέα τρόφιμα) κατ' αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                                 
                                 
                                    Επιπρόσθετες ειδικές απαιτήσεις επισήμανσης
                                 
                                 
                                    Άλλες απαιτήσεις
                                 
                              
                                    «Αποφλοιωμένοι σπόροι Digitaria exilis (Kippist) Stapf
                                    (παραδοσιακό τρόφιμο από τρίτη χώρα)
                                 
                                 
                                    Δεν προσδιορίζεται
                                 
                                 
                                    Η ονομασία του νέου τροφίμου στην επισήμανση των τροφίμων στα οποία περιέχεται είναι «αποφλοιωμένοι σπόροι φόνιου (Digitaria exilis)»»
                                 
                                 
                                     
                                 
                              
                  
                        (2)
                     
                     
                        Η ακόλουθη καταχώριση προστίθεται στον πίνακα 2 (Προδιαγραφές) κατ' αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προδιαγραφές
                                 
                              
                                    «Αποφλοιωμένοι σπόροι Digitaria exilis (Kippist) Stapf (φόνιο)
                                    (παραδοσιακό τρόφιμο από τρίτη χώρα)
                                 
                                 
                                    
                                       Περιγραφή/ορισμός
                                    
                                    Το παραδοσιακό τρόφιμο είναι ο αποφλοιωμένος σπόρος Digitaria exilis (Kippist) Stapf.
                                    Το Digitaria exilis (Kippist) Stapf είναι ετήσιο ποώδες φυτό που ανήκει στην οικογένεια των Poaceae.
                                    
                                       Βασικά διατροφικά συστατικά των αποφλοιωμένων σπόρων φόνιου
                                    
                                    Υδατάνθρακες: 76,1 g/100 g φόνιου
                                    Νερό: 12,4 g/100 g φόνιου
                                    Πρωτεΐνες: 6,9 g/100 g φόνιου
                                    Λίπος: 1,2 g/100 g φόνιου
                                    Ίνες: 2,2 g/100 g φόνιου
                                    Τέφρα: 1,2 g/100 g φόνιου
                                    Άλατα φυτικού οξέος: ≤ 2,1 mg/g»